Wilhelm Matheson

Wilhelm Eger Matheson (født 5. mai 1955 i OsloWilhelm Eger Matheson i Store norske leksikon. Besøkt 28. januar 2011.) er en norsk jurist som var dommer i Høyesterett fra 2009 til 2025. Han ble utnevnt til høyesterettsdommer den 31. oktober 2008 og tiltrådte 1. november 2009.

 Utdanning 
Wilhelm Matheson tok juridisk embetseksamen ved Universitetet i Oslo i 1982. Han har tidligere arbeidet som førstekonsulent og lovrådgiver i Justisdepartementets lovavdeling og som gjesteforsker ved Max-Planck-instituttet i Freiburg i Tyskland. I perioden 1987 til 1988 var han dommerfullmektig ved Lier, Røyken og Hurum sorenskriverembete. I 1989 ble han advokatfullmektig i advokatfirmaet Mellbye, Schjoldager, Sejersted, Tenden. Fra 1990 til 2009 arbeidet han som advokat og partner i advokatfirmaet Wiersholm, frem til han ble utnevnt til høyesterettsdommer.Personprofil av Wilhelm Eger Matheson  på Domstol.no. Besøkt 28. januar 2011.

 Utnevning til Høyesterett 
Matheson ble utnevnt til høyesterettsdommer den 31. oktober 2008, samtidig med Bergljot Webster og Erik Møse. Prosessen rundt tilsettingen av Matheson, Webster og Møse som høyesterettsdommere ble kritisert av professor i sammenlignende politikk ved Universitetet i Bergen Gunnar Grendstad, for å være «lite gjennomsiktig.»Profilintervju med Wilhelm Matheson   i Advokatbladet.no, 13. november 2009. Besøkt 28. januar 2011.

Journalist Hanne Skartveit fra avisa Verdens Gang ønsket å avdekke Matheson og de to andre høyesterettsdommerne som ble utnevnte sammen med han til, deres politiske holdninger i saker av særskilt offentlig interesse. Matheson ønsket ikke å binde seg til posisjoner eller ta stilling til saker han senere kunne komme til diskutere i Høyesterett.

I et intervju i 2011 ga Matheson uttrykk for troen på idealet om «en fordomsfri dommerstand», men fremholdt at det var selvsagt at en rettsavgjørelse viser dommeren sine holdninger, ikke «den såkalt sanne juss».

Matheson gikk av som høyesterettsdommer 1. juni 2025.

 Kilder 

Kategori:Norske høyesterettsdommere
Kategori:Personer fra Oslo